cyanic-selkie/wikianc huggingface dataset:
குந்தனிகா கபாதியா
தொழில் வாழ்க்கை
இவர் லாரா இங்கால்சு வைல்டரின் படைப்பை வசந்த் இவ்சே (1962) என்று மொழிபெயர்த்தார். இவர் மேரி எலன் சேஸின் எ குட்லி பெல்லோஷிப்பை தில்பர் மைத்ரி எனவும் (1963) மற்றும் பெங்காலி எழுத்தாளர் ராணி சந்தின் டிராவ்லாக் என்பதனை பூர்ணகும்ப் (1977) எனவும் மொழிபெயர்த்தார்.
சான்றுகள்
பகுப்பு:இந்தியப் பெண்ணிய எழுத்தாளர்கள் பகுப்பு:1927 பிறப்புகள் பகுப்பு:2020 இறப்புகள்
ஜோயிதா மண்டல்
ஜோயிதா மண்டல் (Joyita Mondal) என்பவர் இந்தியாவில் உள்ள மேற்கு வங்காளத்தைச் சார்ந்த திருநங்கை ஆவார். இவர் இந்திய நாட்டிலேயே நீதிபதியாக நியமிக்கப்பட்டுள்ள முதல் திருநங்கை ஆவார். இவர் சமூக சேவகரும் ஆவார்.
வாழ்க்கைக் குறிப்பு
ஜோயிதா மண்டல் மேற்கு வங்காளத்தில் கொல்கத்தா நகரில் பிறந்தவர். பின்னர் இவர் உத்தர தினஜ்பூர் மாவட்டத்தில் இஸ்லாம்பூரில் வாழ்ந்து வந்தார். அங்கு திருநங்கைகளை ஒன்று திரட்டி சங்கம் ஒன்றை உருவாக்கி அவர்களின் முன்னேற்றத்திற்காக சேவையாற்றி வந்தார். அதே நேரத்தில், இவர் அஞ்சல் வழியில் சட்டத்தில் தனது பட்டப்படிப்பை முடித்தார். தனது மாவட்டத்தில் முதல் முதலாக வாக்காளர் அடையாள அட்டையைப் பெற்ற ஒரு மூன்றாம் பாலினத்தவர் இவரேயாவார்.
தினாஜ்பூர் புதிய விளக்கு
இவர் ஒன்று திரட்டிய சங்கத்திற்கு தினாஜ்பூர் புதிய விளக்கு என பெயரிட்டார். சங்கத்தின் மூலம் பல்வேறு சமூக பணிகளைச் செய்தார். பலரிடம் உதவி பெற்று திருநங்கைகளுக்கு பல்வேறு வித உதவிகளைச் செய்து வந்தார்.
தொழில் வாழ்க்கை
2017 ஆம் ஆண்டு சூலை 8 ஆம் நாள், 29 வயது நிறைந்த மண்டல் இந்தியாவின் மேற்கு வங்காள மாநிலத்தில் மக்கள் நீதிமன்றத்தின் நீதிபதியான முதல் பெண் திருநங்கை ஆனார். இவர் உத்தர தினஜ்பூர் மாவட்டத்தில் இஸ்லாம்பூரில் உள்ள மக்கள் நீதிமன்றத்தில் தனது பணியைத் தொடங்கினார். சில வங்கிகளால் கடன் தொகை வசூல் செய்யப்பட்ட வழக்கொன்றை முதல் வழக்காகச் சந்தித்தார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:திருநங்கை பகுப்பு:மேற்கு வங்காள நபர்கள்
ஆசிய நெடுஞ்சாலை 65
ஆசிய நெடுஞ்சாலை 65 அல்லது ஏஎச்65 (AH65), ஆசிய நெடுஞ்சாலைகள் வலையமைப்பின் ஒரு பகுதியாகும். சீனாவின் காசுகர் என்னும் இடத்திலிருந்து உசுபெகிசுத்தானில் உள்ள தேர்மெசு வரை செல்லும் இந்த நெடுஞ்சாலை 4 நாடுகளூடாகச் செல்கிறது. இதன் மொத்த நீளம் 1,666 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
சூலை 1
வெளி இணைப்புகள்
பகுப்பு:சூலை பகுப்பு:ஆண்டின் நாட்கள்
தரம்பூர் இராச்சியம்
தரம்பூர் இராச்சியம் (Dharampur State) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் தெற்கு குஜராத்தில் உள்ள வல்சாடு மாவட்டத்தின் பகுதிகளைக் கொண்டிருந்தது. இதன் தலைநகரம் தரம்பூர் ஆகும். 1892ஆம் ஆண்டின் மக்கள் தொகை கணக்கெடுப்பின் படி, தரம்பூர் இராச்சியம் 1823 சதுர கிலோ மீட்டர் பரப்பளவும், 1,102,000 மக்கள் தொகையும் கொண்டிருந்தது.
வரலாறு
1680-ஆம் ஆண்டில் தரம்பூர் இராச்சியத்தை நிறுவியவர் இராஜபுத்திர குல சிசோடியா வம்சத்தின் சகாதேவன் ஆவார். மராத்தியப் பேரரசில் சிற்றரசாக இருந்த தரம்பூர் இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தரம்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். தரம்பூர் இராச்சிய மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழங்கி மரியாதை செய்தனர்.
இது பிரித்தானிய இந்தியாவின் பம்பாய் மாகாணத்தின் கீழ் செயல்பட்ட சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி  தரம்பூர் இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, இராச்சியம் குஜராத் மாநிலத்தில் இணைக்கப்பட்டது. தற்போது தரம்பூர் இராச்சியத்தின் பகுதிகள் வல்சாடு மாவட்டத்தில் உள்ளது.
ஆட்சியாளர்கள்
தரம்பூர் இராச்சிய மன்னர்கள் ராணா அல்லது மகாராணா பட்டத்துடன் ஆட்சி செய்தனர்.
வெளி இணைப்புகள்
பகுப்பு:இந்தியாவின் மன்னராட்சிகள் பகுப்பு:வல்சாடு மாவட்டம் பகுப்பு:குசராத் வரலாறு பகுப்பு:பம்பாய் மாகாணம் பகுப்பு:இந்தியாவின் முன்னாள் சுதேச சமஸ்தானங்கள்
செல்வமுரளி
செல்வமுரளி (பிறப்பு: ஜூன் 14, 1985) மென்பொருள் உருவாக்குநரும் தமிழ்க் கணிமை வல்லுனரும் ஆவார். இவர் உலகத் தமிழ்த் தகவல் தொழில்நுட்ப மன்றத்தின் இந்தியக்கிளை ஒருங்கிணைப்பாளராகவும், பின் செயல் இயக்குநராகவும், அதன்பின் தலைவராகவும் இருந்தவர். இவரின் விவசாயம் என்ற குறுஞ்செயலிக்காக 2015 ஆம் ஆண்டுக்கான முதலமைச்சர் கணினித் தமிழ் விருதினைப் பெற்றார். 2022 ஆம் ஆண்டு இந்தியா முழுவதுமிருந்து கூகுள் தேர்வு செய்து பயிற்சியளித்த நூறு சிறந்த குறுஞ்செயலி தயாரிப்பாளர்களுள் இவரும் ஒருவராவார். அந்தப் பயிற்சியின் முடிவில் சுந்தர் பிச்சையால் நேரில் அழைக்கப்பட்டுப் பாராட்டும் பெற்றார்.
இவர் 1985 ஆம் ஆண்டு கிருஷ்ணகிரி மாவட்டம், மத்தூர் எனும் ஊரில் பிறந்தவர். இவர் கிருஷ்ணகிரி போச்சம்பள்ளியில் ‘விசுவல்மீடியா டெக்னாலஜிஸ்’ என்ற கணினி மென்பொருள் நிறுவனத்தை நடத்தி வருகிறார். அக்ரிசக்தி என்ற விவசாய வார இதழையும் நடத்திவருகிறார். தமிழில் யுனி அம்மா என்ற பெயரில் 25 ஒருங்குறி எழுத்துருக்களை இலவசமாக வெளியிட்டுள்ளார்.
மேற்கோள்கள்
பகுப்பு:தமிழ்க் கணிமையாளர்கள் பகுப்பு:1985 பிறப்புகள் பகுப்பு:வாழும் நபர்கள்
வியாபம் முறைகேடு
வியாபம் முறைகேடு (Vyapam scam) என்பது, இந்தியாவின் மத்திய பிரதேசத்தில் உயர்கல்வி நிறுவனங்களில் மாணவர் சேர்க்கையிலும் அரசு பணியிடங்களை நிரப்புவதிலும் நடந்த முறைகேட்டினைக் குறிக்கும். மத்தியப்பிரதேசத்தில் மருத்துவம், உயர் தொழில்நுட்பக் கல்வி, ஆசிரியர் மற்றும் அரசுத் துறை பணியாளர்கள் தேர்வு நடத்துவது மத்திய பிரதேச தொழில்முறைத் தேர்வாணையம் ஆகும் (Madhya Pradesh Professional Examination Board – MPPEB). இவ்வாணயத்தின் பெயர்ச் சுருக்கம் இந்தியில் “வியாபம்” என்பதால் இம்முறைகேடு வியாபம் முறைகேடு என அழைக்கப்படுகிறது.(VYAPAM- VYAVSAYIK PAREEKSHA MANDAL).
வியாபம் முறைகேடுகள் குறித்து 2007-ஆம் ஆண்டில் மேற்கொண்ட விசாரணையில் நுழைவுத் தேர்வுகளிலும், நியமனங்களிலும் நடைபெற்ற முறைகேடுகளில், மாநில ஆளுநர் அலுவலகம், அரசுத் துறைகள், மற்றும் இதர அமைப்புகளும் வியாபம் முறைகேட்டில் துணை நின்று 2,000 கோடி ரூபாய்க்கு மேல் பணப் பரிமாற்றம் நடந்துள்ளதாக காவல் துறை கண்டறிந்துள்ளது.
2013ஆம் ஆண்டு முதல் மாநில சிறப்பு காவல் துறையினரால் விசாரிக்கப்பட்டு வரும் இந்த வழக்கில் இது வரை 2100 பேர் கைது செய்யப்பட்டுள்ளனர். 491 பேர் தலைமைறவைாக உள்ளனர். 47 பேர் இதுவரை மர்ம முறையில் இறந்துள்ளனர். வியாபம் ஊழல் விசாரணையில் ஈடுபட்டவர்கள் மற்றும் குற்றஞ்சாற்றப்பட்டவர்களில் 46 பேர் கடந்த ஐந்து ஆண்டுகளில் உயிரிழந்துள்ளனர்.
கைது செய்யப்பட்டவர்கள்
வியாபம் முறைகேட்டில் கைது செய்யப்பட்ட 1800 பேரில் முன்னாள் மாநில கல்வி அமைச்சர் லட்சுமி காந்த் ஷர்மா, இந்திய காவல் பணி அதிகாரி ஆர்.கே ஷிவாரே, ஜெகதீஷ் சாகர், மருத்துவர் வினோத் பண்டாரி மற்றும் சுரங்க அதிபர் சுதீர் சர்மா ஆகியோர் முக்கியமானவர்கள்.
குற்றம் சாட்டப்பட்டவர்கள்
வியாபம் முறைகேட்டில் மாநில ஆளுனர் ராம் நரேஷ் யாதவ், மாநில முதல்வர் சிவராஜ் சிங் சவுகான் மற்றும் அவரது மனைவி சாதனா, உமா பாரதி தொடர்புடையவர்கள் என இடித்துரைப்பாளர்கள் குற்றம் சாட்டியுள்ளனர். வியாபம் ஊழல் காரணமாக மத்திய பிரதேச கவர்னரை பதவி நீக்கம் செய்யக் கோரும் இடித்துரைப்பாளர்கள்களின் மனுவை இந்திய உச்ச நீதிமன்றம் விசாரணைக்கு ஏற்றுக்கொண்டுள்ளது. வியாபம் முறைகேடு குறித்து சிபிஐ விசாரணைக்கு உத்தரவிட மாநில உயர்நீதிமன்றத்திற்கு சிவராஜ் சவுகான் பரிந்துரைத்துள்ளார்.
ராஜ ராஜ சோழன் (திரைப்படம்)
ராஜ ராஜ சோழன் 1973 ஆம் ஆண்டு வெளிவந்த தமிழ்த் திரைப்படமாகும். தமிழின் முதல் சினிமாஸ்கோப் திரைப்படமாகும். ஏ. பி. நாகராஜன் இயக்கத்தில் வண்ணத்தில் வெளியான இந்தத் திரைப்படத்தில் சிவாஜி கணேசன், விஜயகுமாரி ஆகியோர் நடித்திருந்தனர்.
வகை
வரலாற்றுப்படம் / நாடகப்படம்
வெளி இணைப்புகள்
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:லட்சுமி நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:காந்திமதி நடித்த திரைப்படங்கள்
ஜோர்ஜ் சாங்கெசுடர்
ஜோர்ஜ் சாங்கெசுடர் (George Sangster) என்பவர் இ டச்சு பறவையியல் நிபுணர் ஆவார். இவர் வகைப்பாட்டியல் நிபுணத்துவம் பெற்றவர். இடச்சு பறவைகள், இங்கிலாந்து பறவைகள் குறித்துப் பல கட்டுரைகளை எழுதியுள்ளார். இவர் இடச்சு, இங்கிலாந்து மற்றும் ஐரோப்பிய ஒன்றிய வகைப்பாட்டியல் குழுக்களில் உறுப்பினராக இருந்தார்.
மேற்கோள்கள்
பகுப்பு:வாழும் நபர்கள் பகுப்பு:1970 பிறப்புகள்
1854
1854 (MDCCCLIV) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
1854 நாட்காட்டி
பகுப்பு:1854
நான்மணிமாலை
நான்மணிமாலை என்பது தமிழில் உள்ள 90 பிரபந்த வகைகளுள் ஒன்று. அந்தாதியாக நாற்பது செய்யுள்களில் அமையும் இப் பிரபந்த வகையில் வெண்பா, கலித்துறை, அகவல், விருத்தம் என்னும் பாடல் வகைகள் மாறி மாறி அமைந்து வரும். இவ்வாறு நான்கு பா வகைகள் மாலை போல் கோர்வையாக அமைவதாலேயே இது நான்மணிமாலை எனப்படுகின்றது.
எடுத்துக்காட்டு
சுப்பிரமணிய பாரதியார் பாடிய விநாயகர் நான்மணிமாலையில் இருந்து முதல் நான்கு பாடல்களும், ஐந்தாம் பாடலின் பகுதிகளும் எடுத்துக் காட்டாகத் தரப்பட்டுள்ளன. முதல் பாடல் முடியும் சொல்லில் இரண்டாம் பாடல் தொடங்குவதையும் அவ்வாறே இரண்டாம், மூன்றாம், நான்காம் பாடல் முடியும் சொற்களில் மூன்றாம், நான்காம், ஐந்தாம் பாடல்கள் தொடங்குவதையும் காணலாம். முதல் நான்கு பாடல்களும் வெண்பா, கலித்துறை, விருத்தம், அகவல் ஆகிய செய்யுள் வடிவில் அமைந்திருப்பதையும், ஐந்தாம் பாடல் மீண்டும் வெண்பாவாக அமைந்துள்ளதையும் காணலாம்.
விநாயகர் நான்மணிமாலை
வெண்பா
கலித்துறை
விருத்தம்
அகவல்
உசாத்துணைகள்
பகுப்பு:சிற்றிலக்கிய வகைகள்
கிரிபசிந்து போயி
கிரிபசிந்து போயி (ஆகஸ்ட் 5, 1942), இவா் சம்பல்பூர் மாவட்டம்சம்பல்பூர் மாவட்டம் (ஒடிசா) டாம்பா் கிராமத்தில் பிறந்தாா். இந்தியா வின், ஒடிசா மாநிலத்தில் உள்ள சம்பல்பூர் தொகுதியிலிருந்து7 வது மக்களவை உறுப்பினராக இருந்தார். அவர்  8 வது, 10 வது மற்றும் 11-வது மக்களவைக்களுக்கு சம்பல்பூர் தொகுதியிலிருந்து தேர்ந்தெடுக்கப்பட்டார்.
குறிப்புகள்
பகுப்பு:10வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:1942 பிறப்புகள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:வாழும் நபர்கள் பகுப்பு:ஒடிசா அரசியல்வாதிகள்
சென்னியாங்குடி விஸ்வநாதசுவாமி கோயில்
சென்னியாங்குடி விஸ்வநாதசுவாமி கோயில் தமிழ்நாட்டில் நாகப்பட்டினம் மாவட்டம், சென்னியாங்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாரண் மக்களவைத் தொகுதி
சாரண் மக்களவைத் தொகுதி, இந்திய மக்களவைக்கான தொகுதியாகும். இது பீகாரின் 40 மக்களவைத் தொகுதிகளில் ஒன்று.
சட்டசபைத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.
கந்தர்வக்கோட்டை பாளையம்
வரலாறு
1879 ஆம் ஆண்டு, இவர்களின் கீழ் 53 கிராமங்கள் இருந்தன (54468 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 6577 ரூபாய் 4 அணா 11 பைசா ஆகும். 400 ஆண்டுகள் பழைய அரண்மனை முற்றிலும் இடிபாடுகளுடன் உள்ளது.
புதுக்கோட்டை அரச குடும்பத்துடன் திருமண உறவு மூலம் கந்தர்வகோட்டை ஜமீன்கள் இணைந்திருந்தார்கள்.
1967 ஆம் ஆண்டு தமிழ்நாடு சட்டமன்ற உறுப்பினராக, இந்திய தேசிய காங்கிரசு கட்சியின் சார்பாக ராஜா ராமச்சந்திர துரை அச்சுதப்பண்டாரத்தார் தேர்ந்தெடுக்கப்பட்டார்.
பண்டைகால தமிழ்ச் சமூகத்தைச் சேர்ந்தவர்களான குறவர் இனமக்களை, கந்தவர்கோட்டை பாளையக்காரர்கள் தங்களுடைய முகவர்களாக நியமித்திருந்தார்கள்.
முடிவுரை
கந்தர்வக்கோட்டை ஜமீன் பகுதியானது சுதந்திரத்திற்கு பிறகு கலைக்கப்பட்டு கந்தர்வகோட்டை வட்டமாக மாற்றப்பட்டது. அதனைத்தொடர்ந்து புதுக்கோட்டை மாவட்டத்தோடு இணைக்கப்பட்டது.
மேற்கோள்கள்
பகுப்பு:குறுநில மன்னர்கள் பகுப்பு:பாளையங்கள்
பில் பிரேட்லி
பில் பிரேட்லி (Bill Bradley ), சனவரி 2, 1875, இறப்பு: சூன் 19, 1944) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 144 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில்,  இங்கிலாந்து அணியினை இவர் 1899 ல் பிரதிநிதித்துவப் படுத்தியுள்ளார்.
சித்தூர்
சித்தூர் இந்தியாவின் ஆந்திர மாநிலத்திலுள்ள ஒரு நகரம் ஆகும். இது அதே பெயர் கொண்ட மாவட்டத்தின் தலைநகராகவும் உள்ளது.. இந் நகரின் மக்கள்தொகை 2011-ஆம் ஆண்டு கணக்கெடுப்பின் படி 1,52,654 ஆகும். இது மாங்காய்கள், தானியங்கள், கரும்பு ஆகியவற்றுக்கான முக்கியமான சந்தையாகும். இங்கு எண்ணெய் வித்து மற்றும் அரிசி ஆலைகளும் அமைந்துள்ளன. இங்கு தமிழ் பேசுவோரும் தெலுங்கு பேசுவாரும் சம எண்ணிக்கையில் உள்ளனர் தமிழ் பேசுவோர் பெரும்பான்மையாக சித்தூர் மாவட்டத்தின் வேங்கட மலைக்கு தெற்கே உள்ளனர்.
வெளி இணைப்புகள்
சித்தூர் பற்றிய வலைத்தளம்
மேற்கோள்கள்
பகுப்பு:சித்தூர் மாவட்டம் பகுப்பு:ஆந்திரப் பிரதேசம் பகுப்பு:நகரம் தொடர்பான குறுங்கட்டுரைகள்
சிலிக்கான் டெட்ராசைடு
சிலிக்கான் டெட்ராசைடு (Silicon tetraazide) என்பது சிலிக்கான் மற்றும் நைட்ரசன் தனிமங்கள் சேர்ந்து உருவான கனிம வேதியியல் சேர்மமாகும். SiN12 என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது. வெப்பவியல் ரீதியாக நிலைப்புத் தன்மையற்ற இச்சேர்மம் ஓர் இருபடிச் சேர்மமாகக் கருதப்படுகிறது. சிலிக்கான் டெட்ராசைடில் நைட்ரசனின் உள்ளடக்கம் 85.7 சதவீதம் ஆகும். இந்த உயர் ஆற்றல் வேதிச் சேர்மம் தன்னிச்சையாக தீப்பிடித்து எரிகிறது கரைசல் நிலையில் மட்டுமே மட்டுமே இதன் பண்புகளை ஆய்வு செய்யமுடியும். எக்சாசிடோ சிலிசைடு [Si(N3)6]2 போன்ற ஆறுமடிப்பு ஒருங்கிணைப்புக் கட்டமைப்பில் இருக்கும்போது அல்லது ஒரு இரண்டு நேர்மின் அயனி ஈந்தணைவியாக Si(N3)4L2 இருக்கும்போது சிலிக்கான் டெட்ராசைடு நிலைப்புத்தன்மையைப் பெறுகிறது. இந்த படிகத்திண்மங்கள் அறைவெப்பநிலையில் கையாளப்படவேண்டும்.
தயாரிப்பு
சிலிக்கான் டெட்ராகுளோரைடுடன் பென்சீனில் உள்ள சோடியம் அசைடுடன் வினைபுரியச் செய்து மாற்றுவதன் மூலம் சிலிக்கான் டெட்ராசைடு தயாரிக்கப்படுகிறது.
அறை வெப்பநிலையில் மிகையளவு சோடியம் அசைடு சிலிக்கான் டெட்ராகுளோரைடுடன் வினை புரியும்போது அசிட்டோநைட்ரைல் உருவாகிறது. 2,2-பைபிரிடின் மற்றும் 1,10 பினாந்த்ரோலின் போன்ற ஈந்தணைவிகளை சேர்ப்பதன் மூலம் சோடியம் எக்சாசிடோசிலிசைடு உருவாக்கப்படும். இவ்வினையின் இறுதியில் சிலிக்கான் டெட்ராசைடு சேர்க்கைப் பொருள் நிலைப்புத்தன்மையுடன் கிடைக்கிறது .பிரிடின் மற்றும் டெட்ராமெத்தில் எத்திலீன் டையமீன் போன்ற பிற காரங்கள் எக்சாசிடோசிலிசைடு அயனியுடன் வினைபுரியாது. பிசு (டிரைபீனைல்பாசுப்பினோ)இமினியம்யெக்சாசிடோ ((PPN)2Si(N3)6, [Ph3P=NPPh3][Si(N3)6]) உப்பை பிசு(ட்டிரைபீனைல்பாசுப்பினோ)இமினியமசைடு அணைவு ((PPNN3, [Ph3P=NPPh3]+N3−)) உப்பாக மாற்றுவது மற்றொரு தயாரிப்பு முறையாகும். வினைபொருளுடன் அசிட்டோநைட்ரைலில் உள்ள சிலிக்கான் டெட்ராகுளோரைடு சேர்க்கப்படுவதால் இவ்வினை மாற்றம் நிகழ்கிறது.
பண்புகள்
சிலிக்கான் டெட்ராசைடு வெள்ளை நிறத்திலுள்ள ஒரு படிகச் சேர்மமாகும். இது 0 ° செல்சியசு வெப்பநிலையில் கூட வெடிக்கும். தூய சிலிக்கான் டெட்ராசைடு, சிலிக்கான் குளோரைடு டிரையசைடு மற்றும் சிலிக்கான் டைகுளோரைடு டையசைடு போன்ற மாசுகலந்த மாதிரிகள் தெளிவான காரணமின்றி தன்னிச்சையாக வெடிக்கின்றன இச்சேர்மம் எளிதில் நீராற்பகுப்புக்கு உள்ளாகிறது. . டை எத்தில் ஈதர் மற்றும் பென்சீன் போன்ற கரைப்பான்களில் இது கரைகிறது.
2,2′-பைபிரிடின் கொண்ட சிலிக்கான் டெட்ராசைடு மிகவும் நிலையானது. 212 பாகை செல்சியசு வெப்பநிலையில் 110 யூல் கிராம் −1 உருகும் என்தால்பி அளவு பதிவு செய்யப்பட்டுள்ளது. வேறுபாட்டு அலகீடு வெப்ப அளவு முறை இதையே கூர்மையான 265 ° செல்சியசு வெப்பநிலையில் −2400 யூல் கிராம் −1 என்தால்பி என்று கூறுகிறது. 1,10- பினாந்த்ரோலின் சேர்மத்தை கூடுதல் சேர்மமாகப் பெற்றிருந்தாலும் இதே போன்ற முடிவுகள் காணப்படுகின்றன. எமி அசிட்டோநைட்ரைல் கரைப்பான் சேர்ந்த சேர்மம் 100 ° செல்சியசு வெப்பநிலையில் கரைப்பானை வெளியேற்றுகிறது. பின்னர் வேறுபாட்டு அலகீடு வெப்ப முறையில் 240 அளவு முதல் காட்டுகிறது. 2300 யூல் கி −1 என்தால்பி வெப்பத்துடன் ஒரு வெப்ப உமிழ்வினையையும் வெளிப்படுத்துகிறது. சோடியம் அசைடைவிட இவை என்தால்பி அளவுகள் அதிகமாகப் பெற்று - 800 யூல் கிராம்− 1 என்ற அளவில் உள்ளன. ஆனால் −4500 யூல் கி −1 அளவை வெளிப்படுத்தும் ஆர்.டி.எக்சு போன்ற பாரம்பரிய வெடிபொருட்களின் மதிப்புகளை விட இன்னும் குறைவாக உள்ளது. கூடுதல் சேர்மங்கள் கரைசலில் நிலையானவை. அகச்சிவப்பு நிறமாலையியலும் புரோட்டான் அணுக்கரு காந்த ஒத்ததிர்வு தரவுகளும் சிலிக்கான் டெட்ராசைடு மற்றும் 2,2'-பைபிரிடின் அல்லது 1,10-பினாந்த்ரொலினில் எந்தவொரு பிரிகையும் நிகழாது என்று முடிவாகக் கூறுகின்றன. மறுபுறத்தில் பிசு(டிரைபீனைல்பாசுப்பினோ)இமினியம்யெக்சாசிடோசிலிக்கேட்டு உப்பு ((PPN)2Si(N3)6) நிலைப்புத் தன்மையுடன் உள்ளது. இது 214 பாகை செல்சியசு வெப்பநிலையில் உருகுகிறது. ஒரு வினையில் 250 பாகை செல்சியசு என்ற வேறுபாட்டு அலகீடு வெப்ப முறை அளவை காட்டுகிறது. நிறை நிறமாலை மற்றும் வெப்ப அளவறி பகுப்பாய்வுகளில் நைட்ரசன், சிலிக்கான் டெட்ராசைடு மற்றும் ஐதரசோயிக் அமிலம் போன்றவை விளைபொருட்களாக உருவாகின்றன என்று குறிக்கின்றன.
பயன்கள்
அதிக உறுதியற்ற தன்மை காரணமாக தனி சிலிக்கான் டெட்ராசைடு நடைமுறை பயன்பாடுகள் எதற்கும் பயன்படுவதில்லை. கரைசலில் நைட்ரசன் நிறைந்த பொருட்களுக்கான மூலப்பொருளாக இச்சேர்மம் சாத்தியமான பயன்பாடுகளைக் கொண்டுள்ளது. பல் ஒலிபீன்கள் தயாரிப்பதில் வினையாக்கியாக பயன்படுகிறது என ஒரு பயன்பாடு காப்புரிமையை இச்சேர்மம் பெற்றுள்ளது. ஈய அசைடுக்கு மாற்றாக நிலைப்புத்தன்மை மிகுதியான கூட்டுசேர் பொருட்கள் ஆற்றல்மிக்க சேர்மங்களாக செயல்பட முடியும்.
மேற்கோள்கள்
பகுப்பு:அசைடுகள் பகுப்பு:வெடிக்கும் வேதிப்பொருட்கள்
பி. பக்தவச்சலம்
'''பி. பக்தவச்சலம்''' ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
வெளியிணைப்புகள்
பகுப்பு:தமிழக அரசியல்வாதிகள்
வடகவுஞ்சி ஊராட்சி
வடகவுஞ்சி ஊராட்சி (Vadakavunji Gram Panchayat), தமிழ்நாட்டின் திண்டுக்கல் மாவட்டத்தில் உள்ள கொடைக்கானல் வட்டாரத்தில் அமைந்துள்ளது. இந்த ஊராட்சி, பழனி சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3838 ஆகும். இவர்களில் பெண்கள் 1880 பேரும் ஆண்கள் 1958 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தன்னார்வத் தமிழ் இணையத் திட்டங்கள்
நேரடி சமூக சேவை (சனசமூக நிலையம்), ஆபத்துதவி (தமிழர் புனர்வாழ்வுக் கழகம்), தமிழ் மொழி வளர்ச்சி என பல்வேறு நோக்குகளுடன் தமிழ்ச் சூழலில் தன்னார்வலர் திட்டங்களும் அவற்றை செயற்படுத்தும் அமைப்புகளும் இயங்கி வருகின்றன. தற்போது இவற்றுக்கிடையே synergy குறைவு, இருப்பினும் ஆங்காங்கே சில முயற்சிகள் உள்ளன.
அண்மைக் காலத்தில் ஏற்பட்ட தகவல் தொடபாடல் இணையப் புரட்சி தொழிற்துறை உற்பத்தி முறைகளை பெரிதும் மாற்றியமைத்திருக்கிறது. முன்னர் பெரும் நிறுவனங்களே நாளிதழ் நூல்கள் வெளியிடுவதோ, இசை ஆக்குவதோ, இயங்குபடம் ஆக்குவதோ, மென்பொருள் ஆக்குவதோ, ஆராய்ச்சி செய்வதோ சாத்தியமாக இருந்தது. புரட்சிக்குப் பின்னர் பலர் கூட்டாகச் சிறுகச் சிறுகப் பங்களித்து ஒரு பெரும் திட்டத்தை முன்னெடுப்பது சாத்தியமாகியது.
ஜெப்ரி போய்கொட்
ஜெப்ரி போய்கொட் (Geoffrey Boycott, அக்டோபர் 21, 1940), முன்னாள் இங்கிலாந்து அணியின் துடுப்பாட்டக்காரர். இவர் 108 தேர்வுத் துடுப்பாட்டப் போட்டிகளிலும், 36 ஒருநாள் பன்னாட்டுத் துடுப்பாட்டப் போட்டிகளிலும், 609 முதல்தர துடுப்பாட்டப் போட்டிகளிலும், 313 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1964-1982 ல் பிரதிநிதித்துவப் படுத்தியுள்ளார்.
ஆரம்பகால வாழ்க்கை
பாய்காட் வேக்ஃபீல்டிற்கு அருகிலுள்ள ஃபிட்ஸ்வில்லியம் என்ற கிராமத்தில் பிறந்தார். இவர் ஜேன் (நேய் ஸ்பெய்ட்) மற்றும் தாமஸ் வில்ஃபிரெட் பாய்காட் ஆகிய தம்பதியினரின் மூன்று மகன்களில் மூத்தவர் ஆவார்.
பாய்காட் எட்டு வயதாக இருந்தபோது, தனது வீட்டிற்கு அருகே இரும்பு தண்டவாளத்தில் விழுந்ததால் இவரின் மார்பில் கம்பி குத்தியது. உயிரைக் காப்பாற்றும் முயற்சியில் இவரின் மண்ணீரல் அகற்றப்பட்டது. மார்ச் 1950 இல், இவரின் தந்தை நிலக்கரி தொழிலாளியாக பணிபுரிந்தபோது கடுமையான விபத்து ஏற்பட்டது. அதில் இவரது முதுகெலும்புக்கு பலத்த சேதம் ஏற்பட்டது: அதில் பாதிக்கப்பட்ட இவர் 1967 ஆம் ஆண்டில் இறந்தார்.
பாய்காட் ஃபிட்ஸ்வில்லியம் தொடக்கப்பள்ளியில் பயின்றார், அதில் இவர் 45 ஓட்டங்கள் எடுத்ததற்காக லென் ஹட்டன் மட்டையாளர் விருதை வென்றார். 45 ஓட்டங்கள் மற்றும் ஆறு இழப்புகளை  10 ஓட்டங்களுக்கு கைப்பற்றியது, தற்போதுவரை  பள்ளி போட்டியில் சாதனையாகக் கருதப்படுகிறது. 10 ஆம் வயதில், இவர் அக்வொர்த் துடுப்பாட்ட சங்கத்தில் சேர்ந்தார். அங்கு சிறப்பான திறனை வெளிப்படுத்தினார். தனது 11 வயதில், இவரை கிராமர் பள்ளிக்கு தேர்வுக்காக அழைத்துச் சென்றனர். ஆனால் அந்தத் தேர்வில் இவர் தோல்வியடைந்தார்.எனவே அதற்கு பதிலாக உள்ளூர் கின்ஸ்லி மேல்நிலைப் பள்ளிக்குச் சென்றார். இருப்பினும், ஒரு வருடம் கழித்து, இவர் தாமதமாக நுழைவுத் தேர்வில் தேர்ச்சி பெற்றார், மேலும் ஹெம்ஸ்வொர்த் இலக்கணப் பள்ளிக்கு மாற்றப்பட்டார்.இவரது 15 ஆவது வயதில் பள்ளியின் துடுப்பாட்ட முதல் லெவன் அணியின் தலைவராக நியமிக்கப்பட்டார்.
உள்ளூர் போட்டிகள்
இவர் 1962 ஆம் ஆண்டில் லீட்ஸ், யார்க்ஷயர் கோல்ட்ஸ் மற்றும் யார்க்ஷயர் இரண்டாம் லெவன் ஆகியவற்றிற்கான துடுப்பாட்ட அணிகளில் சிறப்பாக விளையாடிய பிறகு இவர், தனது சொந்த மாவட்டத்திற்காக விளையாடத் தொடங்கினார். யார்க்ஷயருக்காக 414 போட்டிகளில் அவர் 32,570 ஓட்டங்கள் எடுத்தார். இதில் அதிகபட்சமாக எசெக்ஸ் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 260 ஓட்டங்களை எடுத்தார். இவரின் சராசரி 57.85 ஆகும்.இவர் மொத்தமாக 103 நூறு ஓட்டங்களை எடுத்துள்ளார். இவர் பட்டியல் அ துடுப்பாட்டப் போட்டிகளில் 8,699 ஓட்டங்களை எடுத்துள்ளார். அவரின் மட்டையாட்ட சராசரி 40.08 ஆகும். இங்கிலாந்து அணிக்காக முதல் தரப் போட்டிகளில் விளையாடிய போது இவரின் சராசரி இரு முறை 100 க்கும் அதிகமாக இருந்துள்ளது. 1971 ஆம் ஆண்டில் 100.12, மற்றும் 1979 ஆம் ஆண்டில் 102.53. இதை இரண்டு முறை சாதித்த இரண்டு வீரர்களில் இவர் ஒருவர் ஆவார் மார்க் ராம்பிரகாஷ் என்பவர் மற்றவர் ஆவார். பாய்காட் 1971 ஆம் ஆண்டில் யார்க்ஷயரின் தலைவராக நியமிக்கப்பட்டார், ஆனால் 1978 ஆம் ஆண்டில் ஒரு கோப்பையை வெல்லத் தவறியதால் பணிநீக்கம் செய்யப்பட்டார். பின்னர் அவர் அணியில் இருந்து வெளியேற்றப்பட்டார், ஆனால் உறுப்பினர்களின் கிளர்ச்சியின் பின்னர் மீண்டும் பணியில் அமர்த்தப்பட்டார். அவரது தொழில் வாழ்க்கையில் பாய்காட் அடிக்கடி சங்கத்தில் இருந்த மற்ற நபர்களுடன் மோதலில் ஈடுபட்டார். இதில் ஃப்ரெட் ட்ரூமேன், பிரையன் க்ளோஸ் மற்றும் ரே இல்லிங்வொர்த் ஆகியோர் அடங்குவர்.
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1940 பிறப்புகள் பகுப்பு:யார்க்சையர் துடுப்பாட்ட அணித் தலைவர்கள் பகுப்பு:யார்க்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
தேவாமிர்தவர்சினி
தேவாமிர்தவர்சினி இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2)சாதாரண காந்தாரம் (க2), சுத்த மத்திமம் (ம1), சதுச்ருதி தைவதம் (த2), கைசிக நிசாதம் (நி2), பஞ்சமம் (ப) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு :
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் தைவதம் ஒழுங்குமாறி வருவதால் இது ஒரு வக்கிர இராகம் ஆகும்.
வெளியிணைப்புக்கள்
பகுப்பு:கரகரப்பிரியாவின் ஜன்னிய இராகங்கள்
தெகெசுதன், ஈரான்
தெகெசுதன் (Dehestān, ) என்பது ஈரானின் ஆட்சிப்பிரிவுகளில் ஒன்றாகும். பொதுவாக இவை அனைத்தும் மக்கள் வாழிடங்கள் என்றே அழைக்கப்படுகின்றன. இதனைத் தமிழில்,ஓரளவு பொருள் தரக்கூடிய ஊரக வட்டம் எனலாம். இது சிற்றூர் அல்லது ஊர் அல்லது ஊரகம் என அழைக்கப்படுபவைகளின் தொகுதி ஆகும். இந்த வட்டத்திற்குள், பல மக்கள் வாழிடங்கள் அடங்கியிருக்கும். குறைந்த மக்கள் தொகை வாழும் நிலப்பகுதிகளுக்கு மேலேயும், பாக்ச்சு என்ற மாவட்ட நிலப்பகுதிக்கு கீழும் ஆளுகைக்கு உட்பட்டிருக்கும். 2006 ஆம் ஆண்டு எடுத்தப் புள்ளிவிவரப்படி, ஈரானில் 2,400 தெகெசுதன்கள் இருந்தன.
சொற்தோற்றம்
இந்த சொல்லின் பிறப்பிடமாக, காசுபியன் கடலுக்கு தென்கிழக்கில் அமைந்துள்ள கோர்கான் ( பகுதியாகக் கருதப்படுகிறது. இந்த பெயர்ச்சொல்லானது, ஈரானிய புல்வெளி மக்களான இடாய் அல்லது தகே என்ற பழங்குடி மக்களிடமிருந்து பெறப்பட்டதாக ஆய்வுகள் தெரிவிக்கின்றன.  செம்மொழி அரபி, பாரசீக புவியியலாளர்களால், இந்த சொல்லானாது, ஓரளவு தெளிவற்ற முறையில் வரையறுக்கப் படுகிறது. மக்தேசு (Moqaddasī) பக். 358-59 என்பதில், இச்சொல்லானது,  இருபத்தி நான்கு ஊர்களைக் கொண்ட ஊர்ப் பகுதியாக விவரித்தார். ஆடோட் அல்-ஆலத்தில் (Ḥodūd al-ʿālam) பக். 60, கம்யூ. பக். 193 என்பதில்,  தெகெசுதன்-இ சோர்(Dehestān-e Sor)  என்று அழைக்கப்பட்டது. அதாவது, இந்த இடத்தில் மீனவர்களும், பால்கன் போன்ற நீழ்வாழ் பறவைகளை வேட்டையாடும் நபர்களின் உல்லாச வாழ்விடம் என்ற பொருள் பட அழைக்கப்பட்டது.
மேற்கோள்கள்
பகுப்பு:ஈரானின் துணைப்பிரிவுகள்
பெருந்தண்டலம் ஊராட்சி
பெருந்தண்டலம் ஊராட்சி (Perunthandalam; Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருப்போரூர் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3023 ஆகும். இவர்களில் பெண்கள் 1477 பேரும் ஆண்கள் 1546 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குலச் சமஅமைவியம்
நுண்புல இயற்கணிதத்தில் குலச் சமஅமைவியம் (group isomorphism) என்பது இரு குலங்களின் உறுப்புகளுக்கிடையில் ஒன்றுக்கு-ஒன்று தொடர்பினை ஏற்படுத்தும் சார்பாகும். இரு குலங்களுக்கிடையே சமஅமைவியம் இருக்குமானால் அவையிரண்டும் சமஅமைவியமுடைய குலங்கள் எனப்படும். சமஅமைவியமுடைய குலங்களின் பண்புகள் ஒரேமாதிரியாக அமைந்திருக்கும்.
வரையறையும் குறியீடும்
( G, *) , ( H , \odot) ஆகிய இரு குலங்களுக்கிடையே குலச் சமஅமைவியமானது G லிருந்து H க்கு வரையறுக்கப்படும் இருவழிக் குலக் காப்பமைவியமாகும்.
வரையறை:
குறியீடு: ( G, *) , ( H , \odot) இரண்டும் சம அமைவியமுடைய குலங்கள் என்பதைக் குறிக்கும் குறியீடு:
இரு குலங்களின் ஈருறுப்புச் செயலிகளும் நன்கறியப்பட்டவையாக இருப்பின், அவையில்லாமல் இக்குறியீட்டைச் சுருக்கமாக எழுதலாம்:
சிலசமயங்களில் G = H எனவும் குறிக்கப்படலாம். ஆனால் இது எல்லா சூழ்நிலைகளிலும் சரியாக இருக்காது. எடுத்துக்காட்டாக இரு குலங்களும் ஒரே குலத்தின் உட்குலங்களாக இருந்தால் சமஅமைவியத்திற்கு சமக்குறிமட்டும் இடுதல் பொருந்தாது.
மறுதலையாக, குலம் ( G, *); கணம் H ; இருவழிக்கோப்பு மூன்றும் தரப்பட்டால்,
என வரையறுப்பதன் மூலம் H கணத்தை ( H, \odot) எனும் குலமாக்கலாம்.
H = G, \odot = * எனில் இச்சார்பு தன்னமைவியம் எனப்படும்.
எடுத்துக்காட்டுகள்
சமஅமைவியம்:
சுழற் குலங்கள்
தரப்பட்ட கிரமமுள்ள அனைத்து சுழற் குலங்களும் உடன் சமஅமைவியம் கொண்டவை.
G, n கிரம குலம் என்க. G ஐப் பின்வரும் பிறப்பிக்கப்பட்ட குலமாகக் கொள்ளலாம்.
\varphi எனும் சார்பு கீழுள்ளவாறு வரையறுக்கப்படுகிறது:
இச்சார்பு இருவழிக்கோப்பாக உள்ளது.
எனவே,
விளைவுகள்
எனும் சமஅமைவியம், G இன் முற்றொருமை உறுப்புடன் H இன் முற்றொருமை உறுப்பை இணைக்கிறது:
அதேபோல் G இல் உள்ள நேர்மாறு உறுப்பை H இல் அதற்கொத்த நேர்மாறு உறுப்புடன் இணைக்கிறது:
பொதுவாக,
மேலும் f இன் நேர்மாறு ம் ஒரு குல சம அமைவியம்.
"சமஅமைவியமானது" என்ற உறவு, ஒரு சமான உறவிற்கான அனைத்து அடிக்கோள்களையும் நிறைவுசெய்கிறது.
என்பது சமஅமைவியம் எனில் G இல் உண்மையாக அமையும் கூற்றுகளில் குல அமைப்புத் தொடர்பானவற்றை மட்டுமே f மூலம் H இல் அமையும் உண்மைக்கூற்றுகளாக மாற்றமுடியும் (அதேபோலத்தான் H லிருந்து G க்கும்).
தன்னமைவியம்
குலம் ( G ,*) லிருந்து ( G ,*) க்கே அமையும் சமஅமைவியம், தன்னமைவியம் எனப்படும் இத்தன்னமைவியம் பின்வரும் இருவழிக்கோப்பாகும்:
தன்னமைவியமானது குலத்தின் முற்றொருமை உறுப்பை, முற்றொருமை உறுப்பாகவே மாற்றுகிறது; ஒரு இணையியப் பகுதியை அதே இணையியப் பகுதியாகவோ அல்லது வேறொரு இணையியப் பகுதியாகவோ மாற்றுகிறது; தன்னமைவியத்தின் கீழ் ஒரு உறுப்பின் கிரமமும் அதன் எதிருருவின் கிரமமும் சமமாக இருக்கும்.
மேற்கோள்கள்
பகுப்பு:குலக்கோட்பாடு
கூப்பாச்சிகோட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மட்டக்குளி
மட்டக்குளி (Mattakkuliya, මට්ටක්කුලිය என்பது இலங்கையின் மேற்கு மாகாணத்தில் உள்ள கொழும்பு மாநகரின் ஒரு புறநகர்ப் பகுதியாகும். இப்பகுதி கொழும்பு 15 என அழைக்கப்படுகிறது. கொழும்பு வடக்கு தேர்தல் தொகுதியில் இது அமைந்துள்ளது.
மேற்கோள்கள்
பகுப்பு:கொழும்பின் புறநகர்கள்
கச்சி மாவட்டம்
கச்சி மாவட்டம் (Kachhi or Kacchi) (பலூச்சி மற்றும் ), பாகிஸ்தான் நாட்டின் பலூசிஸ்தான் மாகாணத்தின் மய்யத்தில் உள்ளது. கச்சி மாவட்டத்தில் சிந்துவெளி நாகரித்தின் மெஹெர்கர் மற்றும்  நௌசரோ தொல்லியற்களங்கள் உள்ளது.
மாவட்ட நிர்வாகம்
5,330 சதுர கிலோ மீட்டர் பரப்பளவு கொண்ட கச்சி மாவட்டம் தாதர், மச் என இரண்டு வருவாய் வட்டங்களும், பாலனேரி, காட்டான், சானி என 3 உள் வட்டங்களையும் கொண்டது.
மேலும் இம்மாவட்டம் 13 உள்ளாட்சி அமைப்புகளைக் கொண்டுள்ளது. அவைகள்:
மக்கள்தொகை பரம்பல்
2017 பாகிஸ்தான் மக்கள்தொகை கணக்கெடுப்புப்படி, பலூசிஸ்தான் மாகாணத்தின் மொத்த மக்கள்தொகை 2,37,030 ஆகும். அதில் ஆண்கள் 1,26,379 மற்றும் பெண்கள் 1,10,651 ஆகும். கிராமப்புறங்களில் 2,02,598 மக்களும், நகரப்புறங்களில் 34,432 மக்களும் வாழ்கின்றனர். இம்மாகாணாத்தில் பலூச்சி மொழி, சிந்தி மொழி மற்றும் சராய்கி மொழிகள் பேசப்படுகிறது.
வெளி இணைப்புகள்
பகுப்பு:பாக்கித்தானின் மாவட்டங்கள்
பில்கிஸ் தாதி
பில்கிஸ் தாதி (  'Bilkis Dadi' ) ஒரு இந்திய ஆர்வலர் ஆவார். இவர் இந்திய அரசால் நிறைவேற்றப்பட்ட குடியுரிமை (திருத்த) சட்டம், 2019 க்கு எதிரான போராட்டங்களில் முன்னணியில் இருந்தார். டெல்லி ஷாஹீன் பாக்கில் நடந்த உள்ளிருப்புப் போராட்டத்தின் போது தேசிய மற்றும் சர்வதேச அளவில் அறியப் பெற்றார். ஷாஹீன் பாக் போராட்டத்தில் இவரது பங்குக்காக, இவர் 'ஷாஹீன் பாக் தாதிகளில்' ஒருவராக அறியப்பட்டார். மேலும், 2020ம் ஆண்டில் டைம் 100 பட்டியலிலும், பிபிசியின் 100 பெண்களிலும் இவரது பெயர் வெளிவந்தது. 2020 ஆம் ஆண்டிற்கான உலகின் மிகவும் செல்வாக்கு மிக்க 500 முஸ்லிம்கள் பட்டியலில் "ஆண்டின் சிறந்த பெண்" என்று பெயரிடப்பட்டார்.
வாழ்க்கை
பில்கிஸ் தாதி,  ஜனவரி 1, 1938 அன்று  இந்தியாவின் உத்தரபிரதேசத்தின் ஹாபூர் மாவட்டத்தில் உள்ள ஒரு கிராமத்தில் பிறந்தார். இவர் முறையான கல்வியைப் பெறவில்லை மற்றும் குர்ஆன் ஷெரீப் படித்து வளர்ந்தார். ஊடக நேர்காணலில் இவர், "தனது ஆறு குழந்தைகளை வளர்ப்பதிலும், விவசாயம் மற்றும் கால்நடை வளர்ப்பதிலும் வாழ்க்கையை கழித்தார்" என்று தெரிவிக்கிறது. இவர் தனது 70 களின் முற்பகுதியில் இருந்தபோது இவரது கணவர் இறந்துவிட்டார். இவர் தனது மருமகள்கள் மற்றும் பேரக்குழந்தைகளுடன் டெல்லியின் ஷாஹீன் பாக் நகரில் வசிக்கிறார்.
செயல்பாட்டாளர் வாழ்க்கை
பில்கிஸ் தாதி, தனது இரு தோழிகளான அஸ்மா கட்டூன் (90) மற்றும் சர்வாரி (75) மற்றும் நூற்றுக்கணக்கான முஸ்லீம்களுடன் ஷாஹீன் பாக் என்ற இடத்தில் ஒரு விதானக் கூடாரத்தின் கீழ் அமர்ந்து, மூன்று மாதங்களுக்கும் மேலாக தில்லியில் ஒரு பெரிய நெடுஞ்சாலையைத் தடுத்து நிறுத்தினார்கள். பில்கிஸ் தாதி மற்றும் இவரது இரண்டு நண்பர்கள் ஷாஹீன் பாக் தாதிகள் என்று அறியப்பட்டனர். பில்கிஸின் கூட்டுக் குடும்பத்தைச் சேர்ந்த மற்ற பெண்ணும் மாறி மாறி போராட்டத்தில் கலந்துகொண்டார். பில்கிஸ் ஒரு நாளும் போராட்டத்தை தவறவிடவில்லை. டெல்லியின் குளிர்காலத்தில், இவர் தினமும் காலை 8 மணி முதல் போராட்ட தளத்தில் அமர்ந்தார். இவர் போராட்ட தளத்தில் திறந்த அரங்குகளிலும் பங்கேற்றார். ஷாஹீன் பாக் அருகே அமைந்துள்ள ஜாமியா மிலியா பல்கலைக்கழகத்தில் போலீஸ் வன்முறைக்கு பதிலடி கொடுக்கும் வகையில் போராட்டம் தொடங்கியது. "மழை பெய்தாலும், வெப்பநிலை அதிகரித்தாலும் நாங்கள் உள்ளிருப்பு போராட்டத்தை தொடர்ந்தோம். ஜாமியாவில் எங்கள் குழந்தைகள் தாக்கப்பட்டதில் இருந்து நாங்கள் அமர்ந்திருந்தோம். எங்களுக்கு முன்னால் துப்பாக்கிச் சூடு நடத்தப்பட்டது, ஆனால் எதுவும் எங்களைத் தடுக்கவில்லை." என்று இவர் தெரிவித்துள்ளார்.
மின்ட் ஊடகத்தில் வெளியிடப்பட்ட ஒரு நேர்காணலில், தானும் தனது மறைந்த கணவனும் வளர்ந்தது, "எல்லா முரண்பாடுகள் இருந்தபோதிலும். ஒருங்கிணைந்த இந்தியா என்ற எண்ணத்துடன் தான் எனவும்,  மேலும்,  பாபர் மசூதி தீர்ப்பு, முத்தலாக் சட்டம், பணமதிப்பிழப்பு, ஆகியவற்றிற்கு நாங்கள் எதுவும் சொல்லவில்லை, ஆனால் இந்த பிரிவினைக்கு நாங்கள் நிற்க மாட்டோம்." என்று இவர் கூறினார்,  2020-2021 இந்திய விவசாயிகள் போராட்டத்தின் போது, பில்கிஸ் பானோ போராட்டங்களில் கலந்து கொள்ள முயன்றார், ஆனால் இவர் காவல்துறையினரால் அழைத்துச் செல்லப்பட்டார். பிரஸ் கிளப் ஆஃப் இந்தியாவில் நடந்த நிகழ்ச்சியில் இவர் விவசாயிகளுக்கு ஒற்றுமையை தெரிவித்தார். ஒப் இந்தியா மற்றும் ஜீ நியூஸ் உட்பட பல செய்தி நிறுவனங்கள் இவரை விமர்சித்துள்ளன, தீவிர மற்றும் பிரிவினைவாத கூறுகளுக்கு மறைப்பு மற்றும் "இந்திய எதிர்ப்பு சக்திகளின் அனுதாபி" என்று அழைத்தன.
அங்கீகாரம்
23 செப்டம்பர் 2020 அன்று, டைம் இதழின் டைம் 100 பட்டியலில் 2020 ஆம் ஆண்டில் ஐகான்கள் பிரிவில் மிகவும் செல்வாக்கு மிக்க 100 நபர்களின் பட்டியலில் சேர்க்கப்பட்டார். இவரது சுயவிவரத்தில், பத்திரிகையாளரும் எழுத்தாளருமான ராணா அய்யூப் இவரை 'ஒதுக்கப்பட்டவர்களின் குரல்' என்று விவரித்தார். நவம்பர் 2020 இல், பிபிசி 2020 ஆம் ஆண்டிற்கான உலகெங்கிலும் உள்ள 100 ஊக்கமளிக்கும் மற்றும் செல்வாக்கு மிக்க பெண்களின் பட்டியலில் பில்கிஸ் தாதியை பட்டியலிட்டது. பிபிசி மேற்கோள் காட்டியது, "பெண்கள் தங்கள் வீட்டை விட்டு வெளியேறவும், குறிப்பாக அநீதிக்கு எதிராக குரல் எழுப்பவும் அதிகாரம் பெற்றவர்களாக உணர வேண்டும். அவர்கள் தங்கள் வீடுகளை விட்டு வெளியேறவில்லை என்றால், அவர்கள் எப்படி தங்கள் பலத்தை காட்டுவார்கள்?" பில்கிஸ் 2020 ஆம் ஆண்டு அரசியல்/பொது வாழ்வில் நேர்மைக்கான க்வாய்ட் மில்லத் விருதை கர்வான்-இ-மொஹபத்துடன் பகிர்ந்து கொண்டார். "தி முஸ்லீம் 500" 2021 பதிப்பில், உலகின் மிகவும் செல்வாக்குமிக்க 500 முஸ்லிம்களின் பெயர் பட்டியலில் இவர் இடம்பெற்றார்.அது இவருக்கு "ஆண்டின் சிறந்த பெண்" என்று பெயரிட்டது. மேலும், "டெல்லியில் உள்ள ஷாஹீன் பாக் பகுதியில் உள்ள ஒரு சாலையில் ஒரு எளிய காந்திய உள்ளிருப்புப் போராட்டத்தைத் தொடங்கி, இந்தியாவின் ஸ்லைடில் சமீபத்திய வழிகாட்டி பலகைக்கு உலகின் கவனத்தை ஈர்க்க முடிந்தது" என்று தெரிவித்துள்ளது. கால் கடோட் பில்கிஸை தனது "தனிப்பட்ட அதிசயப் பெண்களில் ஒருவராக" அழைத்தார், "இந்தியாவில் பெண்களின் சமத்துவத்திற்காகப் போராடும் 82 வயதான ஆர்வலர், நீங்கள் நம்பும் விஷயத்திற்காகப் போராடுவதற்கு இது ஒருபோதும் தாமதமாகவில்லை என்று எனக்குக் காட்டியது" என்று கருத்து தெரிவித்தார்.
சான்றுகள்
பகுப்பு:இந்தியப் பெண் செயற்பாட்டாளர்கள் பகுப்பு:1938 பிறப்புகள் பகுப்பு:வாழும் நபர்கள்
பெரியகுளம் மக்களவைத் தொகுதி
தொகுதி மறுசீரமைப்பு காரணமாக தமிழகத்தில் நீக்கப்பட்ட தொகுதிகளில் ஒன்று பெரியகுளம் மக்களவைத் தொகுதி. பெரியகுளம் தொகுதியில் இருந்த சட்டமன்றத் தொகுதிகள் - பெரியகுளம், தேனி, போடிநாயக்கனூர், கம்பம், ஆண்டிப்பட்டி, சேடப்பட்டி. தேனி மக்களவைத் தொகுதி இதற்கு பதிலாக உருவாக்கப்பட்ட தொகுதியாகும்.
2004 தேர்தல் முடிவு
பகுப்பு:தமிழக மக்களவைத் தொகுதிகள்
குறுங்கீரனார்
குறங்கீரனார் சங்ககாலப் புலவர்களில் ஒருவர். அவரது பாடலாக ஒன்றே ஒன்று சங்கத்தொகை நூல்களில் இடம் பெற்றுள்ளது. அது குறுந்தொகையில் 382-ம் பாடலாக அமைந்துள்ளது.
குறுந்தொகை 382 பாடல் தரும் செய்தி
வருவேன் என்று தலைவன் சொல்லிச் சென்ற கார்காலம் வந்துவிட்டது. முல்லைப் பூவும், தளவம் பூவும் பூத்து மணம் பரப்புகின்றன. பொருள் தேடப் பிரிந்து சென்ற தலைவன் திரும்பவில்லை. அதை எண்ணித் தலைவிக்குக் கவலையாக உள்ளது. அவளது கவலையைப் போக்கத் தோழி அதனை 'வம்புப் பெய்யும் மாரி' என்று சொல்லித் தலைவியை ஏமாற்ற முயல்கிறாள். இது மாரிக் காலமாயின் அவர் வந்திருப்பாரே என்றும் கூறுகிறாள். இப்படிச் சொன்னால் தலைவி சற்று ஆறுதல் கொள்வாள் என்பது தோழியின் நம்பிக்கை.
சிங்கம் 2 (திரைப்படம்)
சிங்கம் 2 (Singam II) 2013ல் வெளிவந்த தமிழ் திரைப்படம். கதாபாத்திரங்களாக சூர்யா, ஹன்சிகா மோட்வானி, அனுஷ்கா செட்டி ஆகியோர் முக்கிய வேடங்களில் நடித்துள்ளனர். இப்படத்தை இயக்கியுள்ளார் இயக்குனர் ஹரி. இத்திரைப்படம் 2010-ஆம் ஆண்டு வெளிவந்த சிங்கம் திரைப்படத்தின் தொடர்ச்சியாக 5 ஜூலை 2013 அன்று வெளிவந்தது.
படப்பிடிப்பு
இத்திரைப்படம் சென்னை, கேரளா, ஹைதெராபாத், தூத்துக்குடி, திருநெல்வேலி மற்றும் காரைக்குடி பகுதிகளில் படமெடுக்கப்பட்டது. படத்தின் சிறப்பு காட்சிகள், பாடல் மற்றும் சண்டை காட்சிகள் ஆகியவை டர்பன், கேப் டவுன், தென் ஆப்ரிக்கா, தான்சானியா மற்றும் கென்யா ஆகிய நாடுகளில் படமாக்கப்பட்டுள்ளது.
கதைச் சுருக்கம்
துரை சிங்கம் (சூர்யா) தூத்துக்குடியில் உள்ள ஒரு பள்ளியில் தேசிய மாணவர் படை ஆசிரியராக இருந்து கொண்டு தூத்துக்குடி கடல் பகுதியில் நடக்கும் ஆயுதக் கடத்தலைக் கண்காணிக்கிறார். கடத்தப்படுவது ஆயுதம் அல்ல போதை பொருட்கள் என்ற உண்மையை கண்டறிகிறார். இதில் சில உள்நாட்டு, வெளிநாட்டு நபர்கள் தொடர்பு இருப்பதை கண்டுபிடித்து, காவல் துறை அதிகாரியாக பதவியேற்றுக் கொண்டு, அவர்களை எப்படி பிடிக்கிறார் என்பதை இயக்குநர் விறுவிறுப்பாக சொல்லி உள்ளார்.
ஒலிப்பதிவு
சிங்கம் படத்திற்கு இசை அமைத்த தேவி ஸ்ரீ பிரசாத் அவர்களே சிங்கம் 2 படத்திற்கும் இசை அமைகின்றார். பாடல்கள் அதிகாரபூர்வமாக 2 ஜூன் 2013 அன்று வெளியிடப்பட்டது..
அனைத்து பாடல்களுக்கும் பாடல் வரி எழுதியுள்ளார் பாடலாசிரியர் விவேகா அவர்கள்.
மேற்கோள்கள்
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சூர்யா நடித்துள்ள திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:சுமித்ரா நடித்த திரைப்படங்கள் பகுப்பு:மன்சூர் அலி கான் நடித்த திரைப்படங்கள் பகுப்பு:ஹரி இயக்கிய திரைப்படங்கள்
கொல்லநாய்க்கனூர்
கொல்லநாய்க்கனூர் (Kollanaikanoor) என்பது ஊத்தங்கரைக்கு அருகில் உள்ள,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎
தொடர்வண்டி நிலையம்
அருகில் உள்ள தொடர்வண்டி நிலையம் சாமல்பட்டி (ஊத்தங்கரையில் இருந்து 7 கி.மீ. )
அருகில் உள்ள வானூர்தி நிலையம்
சேலம் வானூர்தி நிலையம், பெங்களூர் பன்னாட்டு வானூர்தி நிலையம்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
ஆங்கில்கள்
ஆங்கில்கள்  (Angles) என்பவர்கள் வடகடல் பகுதிகளில் வாழ்ந்திருந்த செருமானிய மொழிகள் பேசும் இனப்பிரிவினரில் ஒருவராவர். தற்போதைய செருமனியின் இஷ்லேஷ்விக்-ஹோல்ஸ்டீன் மாவட்டத்தின் தொன்மைப்பெயரான ஆங்கெல்ன் என்பதிலிருந்து இவர்கள் பெயர் பெற்றதாக கருதப்படுகிறது. வடகடலைக் கடந்து பிரித்தானியத் தீவின் தற்போதைய இங்கிலாந்து பகுதிகளின் வடக்கு மற்றும் கிழக்கு பகுதிகளைக் கையகப்படுத்தினர். இவர்களைக் கொண்டே இப்பகுதிக்கு ஆங்கிலேய நாடு எனப்பொருள்படும் இங்கிலாந்து என்ற பெயர் வந்தது.
வெளி இணைப்புகள்
பகுப்பு:ஐரோப்பிய இனக்குழுக்கள்
பள்ளிப்பாடு ஊராட்சி
பள்ளிப்பாடு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள கார்த்திகப்பள்ளி வட்டத்தில் உள்ளது. இந்த ஊராட்சி 16.93 சதுர கிலோமீட்டர் பரப்பளவில் அமைந்துள்ளது.
சான்றுகள்
பகுப்பு: ஆலப்புழை மாவட்டத்தில் உள்ள ஊராட்சிகள்
திருமலையப்பன் (கதைமாந்தர்)
ஆழ்வார்க்கடியான் நம்பி கல்கி எழுதிய பொன்னியின் செல்வன் புதினத்தில் வருகின்ற சோழ பேரரசின் முதல் மந்திரி அநிருத்தப் பிரம்மராயரின் ஒற்றன் ஆவார். மேலும் பழுவூர் இளையராணி நந்தினி தேவியை வளர்த்த சகோதரராகவும் சித்தரிக்கப்படுகிறார்.
கதாப்பாத்திரத்தின் இயல்பு
திருமலை எனும் இயற்பெயர் கொண்டவர் என்றாலும் வைணவ சமயத்தினை பாடல்களால் வளர்த்த ஆழ்வார்களின் மேல் பற்று கொண்டு தன் பெயரை ஆழ்வார்க்கடியான் நம்பி என்று மாற்றிக் கொண்டார். உடல் முழுவதும் திருநாமம் இட்டுக் கொண்டும், கையில் எப்போதும் தடியுடன் இருப்பவர். அரசாங்க காரியங்களில் ஈடுபட்டிருந்தாலும், நிதானமாக செயல்படும் தன்மையுடையவர். வைணவத்தின் மீதான பற்றினால் சைவர்களை காணும் பொழுதெல்லாம் சண்டையிடுகின்றவர். பொன்னியின் செல்வன் கதைமுழுவதும் சைவர்கள் நிரம்பியிருக்கும் போதும், வைணவத்தின் சார்பாக வந்து சமன்செய்கிறவர். நகைச்சுவை ததும்ப பேசுவதும், அறிவுப்பூர்வான ஆலோசனைகள் சொல்வதிலும் வல்லவர்.
முதல் மந்திரியின் ஒற்றன்
சோழநாட்டின் முதல் மந்திரியான அன்பில் அநிருத்தப் பிரம்மராயரின் தலைசிறந்த ஒற்றன். அநிருத்தரின் ஆணைக்கிணங்க எந்தச் செயலையும் செய்கின்றவர். தன்னுடைய வளர்ப்புச் சகோதரியான நந்தினிதேவி பழுவூர் இளையராணியாகி, சோழநாட்டினைக் கைப்பற்ற நினைக்கும் போதும், சோழர்களின் நலவிரும்பியாகவே திருமலை இருக்கிறார். குந்தவையின் வேண்டுகோளின்படி ஈழத்திற்கு சென்று அருள்மொழிவர்மனுக்கு ஓலை கொடுக்க செல்லும் வந்தியத் தேவனை அநிருத்தாின் கட்டளைப்படி ஆழ்வாா்க்கடியான் பல இடர்களிலிருந்து காத்து இளவரசரிடம் சேர்ப்பிக்கிறார். இளவரசரைத் தன்னுடன் வரும்படி வந்தியத் தேவன் அழைக்க, ஆழ்வாா்க்கடியான் முதல் மந்திரியின் யோசனைப்படி இளவரசா் ஈழத்தில் தங்குவதே நல்லது என்று தெரிவிக்கிறார். யாரோ இரவில் இளவரசரைக் கப்பலில் சிறைபடுத்திச் செல்கிறார்கள் என்று தவறாக நினைத்து, ரவிதாசனிடம் மாட்டிக் கொள்கிறான் வந்தியத்தேவன். இளவரசர் அவனைக் காப்பாற்றச் செல்கிறார்.
பழையாறை நகரில் அநிருத்தரும், குந்தவை தேவியும் இணைந்து வந்தியத்தேவனைக் காஞ்சிக்கு அனுப்ப திட்டமிடுகிறார்கள். அவனுக்குத் துணையாக திருமலையை அனுப்ப தீர்மானிக்கின்றார்கள். வந்தியத்தேவனை வழியில் சந்திக்கும் திருமலை காஞ்சியிலிருந்து ஆதித்த கரிகாலன் புறப்பட்டு விட்டதால், விரைவாகச் செல்ல வேண்டும் என்று வந்தியத்தேவனிடம் தெரிவிக்கிறார்.
நூல்கள்
திருமலை ஆழ்வார்க்கடியான் நம்பியை கதாபாத்திரமாக கொண்டு வெளிவந்துள்ள நூல்கள்.
இவற்றையும் பார்க்கவும்
பகுப்பு:பொன்னியின் செல்வன் கதை மாந்தர்கள்
எவரிஸ்துஸ் (திருத்தந்தை)
புனித எவரிஸ்துஸ் (Saint Evaristus) அல்லது அரிஸ்துஸ் (Aristus) என்பவர் கத்தோலிக்க திருச்சபையின் ஐந்தாம் திருத்தந்தையாவும், புனித முதலாம் கிளமெண்ட் என்பவருக்குப் பின் திருத்தந்தையாகப் பதவி ஏற்றவராகவும் கருதப்படுகிறார். தொடக்க காலக் கிறித்தவ அறிஞர்களான இரனேயுஸ் மற்றும் செசரேயா யூசேபியஸ் இச்செய்தியைத் தருகின்றனர்.
வாழ்க்கைக் குறிப்புகள்
திருத்தந்தை எவரிஸ்து என்பவரின் ஆட்சிக்காலம் குறித்து ஒத்த கருத்து இல்லை. "திருச்சபை வரலாறு" என்னும் நூலில் யூசேபியஸ் அந்த ஆட்சிக்காலம் கி.பி. 99இலிருந்து 108 வரை நீடித்தது என்கிறார். "லிபேரியன் குறிப்பேடு" என்னும் நூல் எவரிஸ்தின் பெயரை "அரிஸ்துஸ்" என்று குறிப்பிடுவதோடு, அவரது ஆட்சிக்காலம் கி.பி. 96இலிருந்து 108 வரை தொடர்ந்ததாகக் கூறுகிறது.
"திருத்தந்தையர் நூல்" (Liber Pontificalis) என்னும் ஏடு தருகின்ற கீழ்வரும் செய்திகள் உறுதிப்படுத்தப்படவில்லை. அதன்படி, கிரேக்கப் பின்னணியைச் சார்ந்த எவரிஸ்துஸ், யூதத் தந்தைக்கு பெத்லகேமில் மகனாகப் பிறந்தார். மறைச்சாட்சியாக உயிர்துறந்தார். உரோமைத் திருச்சபையைப் பல பங்குகளாகப் பிரித்து குருக்களை நியமித்தார். 15 ஆயர்களையும் 17 குருக்களையும் 2 திருத்தொண்டர்களையும் ஏற்படுத்தினார்.
மேற்கூறிய ஏடு குறிப்பிடுவது போல, எவரிஸ்துஸ் புனித பேதுரு கல்லறையின் அருகே அடக்கம் செய்யப்பட்டார் என்று உறுதியாகத் தெரிகிறது. அவரது பணியிடம் 19 நாள்கள் வெறுமையாய் இருந்தது.
உரோமைத் கிறித்தவத் திருச்சபையின் முதல் திருத்தந்தையர்களின் பெயர்கள் திருப்பலியின் நற்கருணை மன்றாட்டில் இருக்க, எவரிஸ்துசின் பெயர் மட்டும் அங்கு காணப்படவில்லை. இதிலிருந்து, இத்திருத்தந்தை பற்றிய உறுதியான வரலாற்றுச் செய்திகள் தெரியாத நிலை திருச்சபை வரலாற்றின் முதல் நூற்றாண்டுகளிலிருந்தே நிலவிவந்துள்ளது எனத் தெரிகிறது.
புனிதராகப் போற்றப்படுதல்
எவரிஸ்துஸ் எவ்வாறு மறைச்சாட்சியாக உயிர்துறந்தார் என்பது பற்றியும் உறுதிப்பாடு இல்லை. கத்தோலிக்க திருச்சபை இவரை ஒரு புனிதராகப் போற்றுகிறது. இவர்தம் திருவிழா அக்டோபர் 26 ஆகும். 1969இலிருந்து இவரது பெயர் கத்தோலிக்க திருச்சபையின் பொது நாள்காட்டியில் மறைச்சாட்சிகள் பட்டியலிலிருந்து அகற்றப்பட்டு, இப்போது தனி நாள்காட்டியில் மட்டுமே உள்ளது.
ஆட்சிக்காலம்
"திருத்தந்தை ஆண்டுக் குறிப்பேடு" (Annuario Pontificio) என்னும் நூல் இவரது ஆட்சிக்காலம் 96 (அல்லது 98) - 108 ஆகும் என்னும் தகவலைத் தருகிறது.
ஆதாரங்கள்
பகுப்பு:கிறித்தவப் புனிதர்கள் பகுப்பு:திருத்தந்தையர்கள் பகுப்பு:கிரேக்க திருத்தந்தையர்கள் பகுப்பு:கிரேக்க கிறித்தவப் புனிதர்கள் பகுப்பு:முதலாம் நூற்றாண்டு பிறப்புகள் பகுப்பு:107 இறப்புகள்
பலெம்பாங்
பலெம்பாங் (Palembang, ஜாவி: ) என்பது மேடானுக்கு அடுத்ததாய் உள்ள சுமத்திரா தீவின் இரண்டாவது மிகப் பெரிய நகரமாகும். இது இந்தோனேசியாவின் தெற்கு சுமாத்திரா மாகாணத்தின் தலைநகரமும் ஆகும். பலெம்பாங் மலாய் தீவுக்கூட்டம் மற்றும் தென்கிழக்காசியாவின் மிகப் பழைய நகரங்களுள் ஒன்றாக விளங்குகிறது. இது தெற்கு சுமாத்திராவின் கிழக்கு கடற்கரையில் உள்ள முசுனி நதியின் ஆற்றங்கரையில் அமைந்துள்ளது. பலெம்பாங் 374.03 சதுர கிலோமீற்றர் நிலப் பரப்பளவைக் கொண்டது ஆகும். 2013ன் மக்கள் தொகை அடிப்படையில் இந்நகரத்தின் மக்கள் தொகை 1,742,186 குடிகளைக் கொண்டுள்ளது. பலெம்பாங் இந்தோனேசியாவில் ஜகார்த்தா, சுரபயா, பண்டுங், மேடான், செமாராங் மற்றும் மக்காசாருக்கு அடுத்ததாய் உள்ள ஏழாவது மிகப் பெரிய நகரமாகும். இந்நகரம் 26வது தென்கிழக்கு ஆசிய விளையாட்டுக்கள் போட்டியை 2011ல் நவம்பர் 11 தொடக்கம் 22வரை ஜகார்த்தாவுடன் இணைந்து நடத்தியது என்பது குறிப்பிடத்தக்கது.
பலெம்பாங் இந்தோனேசியாவிலுள்ள மிகப் பழைய நகரங்களுள் ஒன்றாக விளங்குவதுடன் தென்கிழக்கு ஆசியாவில் அதிகம் ஆதிக்கம் செலுத்திய சிறீவிஜய இராச்சியத்தினதும், சக்திவாய்ந்த மலாய் இராச்சியத்தினது தலைநகராக விளங்கிய வரலாற்றையும் தன்னகத்தே கொண்டுள்ளது.
பலெம்பாங்கின் முக்கிய இடங்களாகக் கருதப்படுபவை இந்நகரத்தை இரண்டாகப் பிரித்துள்ள முசுனி ஆறும் மற்றும் அம்பேரா பாலமும் ஆகும். பலெம்பாங்கிலுள்ள முசுனி ஆற்றின் வடக்கு ஆற்றங்கரை சேபேராங் இலீர் (Seberang Ilir) என்று அழைக்கப்படுகிறது, மற்றும் பலெம்பாங்கிலுள்ள முசுனி ஆற்றின் தெற்கு ஆற்றங்கரை சேபேராங் உலு (Seberang Ulu) என்றும் அழைக்கப்படுகிறது. சேபேராங் இலீரே பலெம்பாங்கின் பொருளாதார மற்றும் கலாசார மையமாக விளங்குகிறது, மற்றும் சேபேராங் உலுவே பலெம்பாங்கின் அரசியல் மையமாக விளங்குகிறது.
கல்வி
பலெம்பாங்கிலுள்ள பல்கலைக்கழகங்கள்:
பலெம்பாங்கிலுள்ள சிறந்த கனிஷ்ட உயர்நிலைப் பள்ளிகள்:
மேற்கோள்கள்
பகுப்பு:இந்தோனேசிய நகரங்கள் பகுப்பு:ஆசிய மாதக் கட்டுரைகள் நவம்பர் 2015
ஆண்பாவம்
ஆண்பாவம் 1985 ஆம் ஆண்டு வெளிவந்த தமிழ்த் திரைப்படமாகும்.பாண்டியராஜன் இயக்கத்தில் வெளிவந்த இத்திரைப்படத்தில் பாண்டியராஜன்,பாண்டியன், ரேவதி, சீதா பார்த்திபன், வி. கே. ராமசாமி, ஜனகராஜ், தவக்களை மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு இளையராஜா இசையமைத்திருந்தார். இப்படத்தில் இடம்பெற்ற காதல் கசக்குதய்யா என்னும் பாடல் ''சண்முகப்பிரியா ராகத்தை அடிப்படையாகக் கொண்டது. . குயிலே குயிலே பாடல் மத்தியமாவதி இராகத்தையும் அடிப்படையாகக் கொண்டு உருவாக்கப்பட்டது.
துணுக்குகள்
நான் கோயில் கட்டினேன் நீங்க யாரும் சாமி கும்பிட வரல, பள்ளிக்கூடம் கட்டினேன் நீங்க யாரும் படிக்க வரல, கொளத்த வெட்டினேன் நீங்க யாரும் குளிக்கவே வரல, ஆனா சினிமா கொட்டாய் கட்டினேன் கொட்டு மேளத்தோட வரவேற்கறீங்க...
வெளியிணைப்புகள்
பகுப்பு:நகைச்சுவைத் தமிழ் திரைப்படங்கள் பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:பாண்டியன் நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள்
இராமாச்சியம்பாளையம் மாகாளியம்மன் கோயில்
இராமாச்சியம்பாளையம் மாகாளியம்மன் கோயில் தமிழ்நாட்டில் கோயம்புத்தூர் மாவட்டம், இராமாச்சியம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. மாசி மாதம் மாசி பூச்சாட்டு விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர். பார்த்தீபன்
'''இரா. பார்த்தீபன்' (R. Parthipan'')(பிறப்பு சூன் 4, 1963) என்பவர் இந்திய அரசியல்வாதியும் தமிழ்நாட்டிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டு பணியாற்றிய நாடாளுமன்ற முன்னாள் உறுப்பினரும் ஆவார். இவர் தேனி மாவட்டம் கூழையனுார் பகுதியினைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், இந்திய நாடாளுமன்ற உறுப்பினராக தமிழ்நாட்டில் பெரியகுளம் மக்களவைத் தொகுதிக்கு 2014 ஆண்டு நடைபெற்ற நாடாளுமன்றத் தேர்தல் மூலம் தேர்ந்தெடுக்கப்பட்டு 2019ஆம் ஆண்டு வரை இப்பதவியினை வகித்தார்.
மேற்கோள்கள்
பகுப்பு:16வது மக்களவை உறுப்பினர்கள் பகுப்பு:1963 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:தேனி மாவட்ட நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்